પૂંછ: કાશ્મીરમાં બૂઢા અમરનાથની યાત્રા પર જઇ રહેલા લોકોની બસ પર હુમલો થયો. આ હુમલામાં 15 લોકો ઘાયલ થયા છે. તેમાંથી મોટાભાગના શ્રદ્ધાળુ હતા જે બૂઢા અમરનાથના દર્શન માટે જઇ રહ્યા હતા. બૂઢા અમરનાથ કાશ્મીરના પૂંછ સેક્ટરમાં આવે છે. હુમલો આ માર્ગમાં શનિવારે (13 ઓગસ્ટ) રાત્રે 8 વાગ્યાની આસપાસ થયો. હાલમાં એ સ્પષ્ટ થઇ શક્યું નથી કે હુમલો કઇ વસ્તુ દ્વારા કરવામાં આવ્યો હતો પરંતુ માનવામાં આવી રહ્યું અછે કે બસ પર ગ્રેનેડ ફેંકવામાં આવ્યા હતા. બસ તે સમયે બસ સ્ટેન્ડ પર ઉભી હતી. આ લોકો તે રાત્રે જમ્મૂથી ત્યાં પહોંચ્યા હતા. અને બીજા દિવસે સવારે બૂઢા અમરનાથ માટે પોતાની યાત્રા શરૂ કરવાના હતા.